Ja vienas sesijas laikā veikto izmaksu summa uz bankas kontu pārsniedz 3000 eiro, tad Latvijā reģistrēts azartspēļu uzņēmums ieturēs 23% ienākuma nodokli, kura apjomā samazināsies laimesta izmaksa, bet nodoklis tiks ieskaitīts valsts budžetā. Piemēram, ja tiek pieprasīta izmaksa 5000 eiro, tad tiks aprēķināti 23% no summas, kas pārsniedz 3000 eiro. Tādējādi 2000 eiro x 23% = 460 eiro ir summa, kas būs ieturēta un pārskaitīta valsts budžetā. Savukārt, klientam tiks izmaksāti 4540 eiro. Svarīgi norādīt – ja vienas sesijas laikā šādi veiksiet, piemēram, 2000 eiro un 3000 eiro izmaksas vai piecas izmaksas pa 1000 eiro, tad iznākums joprojām būs tāds pats. Ar vienu sesiju tiek saprasts brīdis no login līdz logout.